da fi en da da en en da da en it et da en de de da da en en da da en it et da en de de da da da da da en da da en en da da da da da da da da da da da en sv da en da da en en
- Træhuse rimer dårligt på brandsikkerhed, konstaterede Jarl Vagn Hansen, beredskabsdirektør i TrekantBrand, ved lørdagens parole.
En parole, der normalt afvikles i januar, men som grundet coronaen i år var blevet til en sensommerparole.
En parole, Tyrstrup frivillige Brandværn stod som arrangør af.
(tryk på annoncen og se mere)
Jarl Vagn Hansen konstaterede, at TrekantBrand behandler mange byggesager, og her er træet for alvor blevet en del af det.
I 2021, som parolen reelt dækkede, havde TrekantBrand 2708 udkald.
- Den gennemsnitlige tid for udrykning er to minutter og seks sekunder, og det er mere end godkendt, konstaterede Jarl Vagn Hansen.
Han fortalte samtidig, at der i det forgangne år ikke var nogle ekstraordinær store hændelser.
Direktøren roste brandmændene for deres loyalitet overfor TrekantBrand og være med til at sikre trygheden hos borgerne.
- Brandfolkene er rygraden for os, fastslog Jarl Vagn Hansen.
Han konstaterede samtidig, at netop TrekantBrand er det mest sammensatte brandsamarbejde i landet.
- Vi har både frivillige brandmænd, deltidsansatte, fuldtidsbrandmænd og opgaver, der er udliciteret til Falck, lød det fra Jarl Vagn Hansen.
Her i kommunen er der frivillige brandmænd i Skodborg, Jels og Rødding, mens Falck kører ud fra Brørup og Vejen.
TrekantBrand består af Vejen, Billund, Kolding, Fredericia og Middelfart kommuner, mens Vejle Kommune har trukket sig for at gå alene.
Skrevet af Leif Christensen
Publiceret: 19. september 2022
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing